section_heading: Era Rolls-Roycea (1933. – 1998.)
paragraph_text: Rolls-Royce je Bentley kupio pod imenom British Central Eqiutable Trust, tako da ni sam Bentley nije znao tko je kupac dok posao već nije bio gotov. Bentley se sada zvao Bentley Motors Ltd., a W. O. Bentley je u njoj bio samo zaposlenik. Nezadovoljan svojim statusom, 1935. je prešao u Lagondu. Iste godine je zatvorena Bentleyeva tvornica u Cricklewoodu, a proizvodnja je preseljena u Rolls-Roycevu u Derbyu.